==== Anden Verdenskrig og eksil ====
{{uddybende|Græsk-italienske krig|Slaget om Grækenland|Slaget om Kreta}}
[[Fil:Bundesarchiv Bild 101I-164-0389-23A, Athen, Hissen der Hakenkreuzflagge.jpg|thumb|upright|Tyske soldater hejser hagekorsflaget på [[Akropolis (Athen)|Akropolis]] i [[Athen]] i [[maj]] [[1941]].]]
Glæden over den nye prins' fødsel fandt dog sted på en dyster baggrund. Prins Konstantin blev født midt under starten af [[Anden Verdenskrig]], og han var mindre end et halvt år gammel, da Grækenland i [[oktober]] [[1940]] [[Græsk-italienske krig|blev angrebet af det fascistiske Italien]]. Det lykkedes dog i første omgang grækerne at slå angrebet tilbage og trænge italienerne tilbage til Albanien.{{sfn|Van der Kiste|1994|p=159 og 161-162}}{{sfn|Tantzos|1990|p=15-16}} De græske militære succeser tvang [[Nazi-Tyskland]] til at gribe ind. Den [[6. april]] [[1941]] [[Slaget om Grækenland|invaderede tyske styrker Grækenland]] og løb landet over ende på en måned, på trods af at de græske styrker fik hjælp fra [[Storbritannien|britiske]], [[Australien|australske]] og [[New Zealand|newzealandske]] styrker. Athen faldt den [[27. april]].{{sfn|Van der Kiste|1994|p=162-163}}{{sfn|Palmer|Greece|1990|p=80}}
Titler Religion Samfund Historie Kultur Hobby Friluftsliv